**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL LIETUVOS RESPUBLIKOS SVEIKATOS APSAUGOS MINISTRAS 2003 M. LIEPOS 11 D. ĮSAKYMO NR. V-444 „DĖL MEDICININĖS REABILITACIJOS IR SANATORINIO (ANTIRECIDYVINIO) GYDYMO ORGANIZAVIMO“ PAKEITIMO**

2007 m. gegužės 3 d. Nr. V-336

Vilnius

Vadovaudamasis Lietuvos Respublikos sveikatos draudimo įstatymo (Žin., 1996, Nr. [55-1287](https://www.e-tar.lt/portal/lt/legalAct/TAR.94F6B680E8B8); 2002, Nr. [123-5512](https://www.e-tar.lt/portal/lt/legalAct/TAR.8AC83320B76A)) 9 straipsnio 6 dalimi ir 25 straipsnio 1 dalimi bei atsižvelgdamas į Privalomojo sveikatos draudimo tarybos 2007 m. balandžio 26 d. nutarimą Nr. 3/1 „Dėl IV darbo užmokesčio didinimo etapo prioritetų bei asmens sveikatos priežiūros paslaugų bazinių kainų indeksavimo“:

1. Pakeičiu Lietuvos Respublikos sveikatos apsaugos ministro 2003 m. liepos 11 d. įsakymą Nr. V-444 „Dėl medicininės reabilitacijos ir sanatorinio (antirecidyvinio) gydymo organizavimo“ (Žin., 2003, Nr. [78-3577](https://www.e-tar.lt/portal/lt/legalAct/TAR.98642ED914D3); 2004, Nr. [39-1285](https://www.e-tar.lt/portal/lt/legalAct/TAR.8034126820B5), Nr. [65-2302](https://www.e-tar.lt/portal/lt/legalAct/TAR.F7D1361B9BDB), Nr. [74-2566](https://www.e-tar.lt/portal/lt/legalAct/TAR.05EEE59B553F); 2005, Nr. [55-1880](https://www.e-tar.lt/portal/lt/legalAct/TAR.E69E98DCD841), Nr. [128-4633](https://www.e-tar.lt/portal/lt/legalAct/TAR.FEEBB9B68AFC); 2006, Nr. [48-1745](https://www.e-tar.lt/portal/lt/legalAct/TAR.4F99C33EEA5E)):

1.1. įsakymu patvirtintos „Išlaidų medicininei reabilitacijai kompensacijų skyrimo ir mokėjimo tvarkos“ 10 punktą išdėstau taip:

„10. Reabilitacijos bei sveikatos grąžinamojo gydymo paslaugų bazinės kainos:

|  |  |  |  |
| --- | --- | --- | --- |
| Eil. Nr. | Gydymo paslaugos pavadinimas | Suaugusiųjų vieno lovadienio bazinė kaina (balais) | Vaikų vieno lovadienio bazinė kaina (balais) |
| 1. | Reabilitacija III | 165,2 | 168,3 |
| 2. | Reabilitacija II | 119,8 | 122,0 |
| 3. | Ambulatorinė reabilitacija | 51,6 | 52,6 |
| 4. | Sveikatos grąžinamasis gydymas | 68,1 | 72,7 |
| 5. | Palaikomoji reabilitacija dėl judamojo atramos aparato pažeidimų ir nervų sistemos ligų | 90,4 | 92,4 |
| 6. | Palaikomoji reabilitacija dėl regos ir klausos funkcijos sutrikimo | 77,5 | 79,2 |
| 7.1 | Vaiką slaugantis asmuo | 25,8 | – |

“;

1.2. įsakymu patvirtintos „Išlaidų sanatoriniam (antirecidyviniam) gydymui kompensacijų skyrimo ir mokėjimo tvarkos. Vaikų atrankos ir siuntimo į sanatorinio gydymo sveikatos priežiūros įstaigas tvarkos. Sanatorinio (antirecidyvinio) gydymo bendrųjų ir specialiųjų reikalavimų“ 7.2 punktą išdėstau taip:

„7.2. Sanatorinio (antirecidyvinio) gydymo paslaugų bazinė kaina: vieno lovadienio bazinė kaina – 60,90 Lt“.

2. Nustatau, kad šis įsakymas taikomas atsiskaitant už paslaugas, suteiktas nuo 2007 m. gegužės 1 dienos.

3. Pavedu įsakymo vykdymo kontrolę ministerijos sekretoriui pagal administravimo sritį.

SVEIKATOS APSAUGOS MINISTRAS RIMVYDAS TURČINSKAS